Video: Brande in die Wes-KaapBrande woed in die Franschoek-area. Foto: @ewnreporter Linton Rensburg, woordvoerder van Working on Fire (WoF), sê nog 10 brandbestrydingspanne is ontbied. “Die spanne kom van regoor die land en teen more sal ons ŉ ekstra 395 brandbestryders hier hê.” Rensburg sê daar is aanvanklik 14 brandbestrydingspanne ontbied om die brande te blus. “Vyf ander spanne wat op gereedheidsgrondslag was, is Dinsdagoggend van die Oos-Kaap en die Vrystaat ingebring.” Rensburg sê die brande in die Cederberg, wat reeds vir ŉ week woed, is vroeg Dinsdagoggend onder beheer gebring terwyl die brand in die Franschoek-area steeds voortwoed. Die brande was gister buite beheer in onder meer Dutoitskloof, Klapmuts en Clanwilliam. Die video wys hoe die brande gister in die Franschoek-area woed: http://youtu.be/W1VyYLaFmW0